Melnsilas

Melnsilas (, )LĢIA vietvārdu datubāze – kaimas Talsų savivaldybės šiaurėje, Ruojos valsčiuje, Rygos įlankos pakrantėje, Kurše. Išsidėstęs prie greitkelio P131 tarp Melnsilupės ir Kilminiupės žiočių už 22 km nuo valsčiaus centro Ruojos ir už 150 km nuo Rygos. Ir lyviškai, ir latviškai kaimo pavadinimas reiškia „Juodasis šilas”. Įeina į Lyvių pakrantės teritoriją.

Melnsilas – labiausiai į rytus nutolęs Kuršo lyvių kaimas. XIX amžiuje visa apgyvendinta teritorija palei Rygos įlanką nuo Sėnių (maždaug už 3 kilometrų nuo Kolkos Melnsilo link) iki pat Melnsilo buvo vadinama Krustės kaimu. 1826 m. taip buvo vadinamos visos sodybos nuo Sėnių kalno iki Dundagos ir Gipkos kryžkelės. Dabar šioje vietovėje išskiriamos kelios gyvenamosios vietovės: Ušiai ir Ėvažiai (Kolkos valsčiuje), Aizklaniai ir Melnsilas.Tūrisms Ziemeļkurzemē. Melnsils  XIX amžiaus pradžioje Melnsile stovėjo šešios sodybos ir smuklė. XIX a. pabaigoje čia jau buvo 63 ūkiai. 1935 m. pavasarį kaime gyveno 307 žmonės, iš jų tik 15 – lyviai.Lībiešu krasts 

Melnsile yra žuvų apdorojimo cechas, paštas, parduotuvė, kavinė, vaikų ir jaunimo užimtumo centras.Melnsila bērnu un jauniešu iniciatīvu centrs  Prie jūros ir pušyno įrengtas kempingas, kur nuomojami namukai poilsiautojams, Slyterės nacionalinio parko link nutiesti pėsčiųjų ir dviratininkų takai.Kempings "Melnsils"; tikrinta 2017-05-02 

 Šaltiniai 

 Nuorodos 
 Lyvių pakrantės kaimai 1902–1927 m. fotografijose

Kategorija:Talsų savivaldybės gyvenvietės
Kategorija:Ruojos valsčius
Kategorija:Lyvių gyvenvietės